**У С Т А В**

 **на Народно читалище „Васил Ценков 1936”- с. Разлив, община Правец**

 **ГЛАВА ПЪРВА**

 **ОБЩИ ПОЛОЖЕНИЯ**

 **Чл.1.** С този Устав, съобразен със Закона на народните читалища, се уреждат устройството, управлението, дейността, имуществото, финансирането, издръжката и прекратяването на Народно читалище „Васил Ценков 1936” с. Разлив.

 **Чл.2.** Народно читалище „Васил Ценков 1936” с. Разлив е традиционно самоуправляващо се българско културно-просветно сдружение в с. Разлив, което изпълнява и държавни културно-просветни задачи.

 **Чл.3(1).** Народно читалище „Васил Ценков 1936” е юридическо лице с нестопанска цел, вписано по ф.д. 400/1997г. в регистъра на Софийски окръжен съд, със седалище и адрес на управление: с. Разлив, общ. Правец, обл. Софийска.

  **(2).** Читалището е вписано в регистъра на Министерство на културата под № 1532/11.05.2001г.

 **Чл. 4.** Наименованието е: Народно читалище „Васил Ценков 1936” с. Разлив, което при необходимост ще се изписва и на латиница: Narodno chitalishte „ Vasil Tcenkov” 1936” s. Razliv.

 **Чл. 5.** В дейността на читалището могат да участват всички физически лица без оглед на ограничения на възраст, пол, политически и религиозни възгледи и етническо самосъзнание.

 **Чл. 6.** Читалището работи в тясно взаимодействие с учебните завадения, културни институции, обществени организации, фирми и др., които извършват или подпомагат културно-просветната дейност.

 **Чл.7.** Читалището поддържа отношение на сътрудничество, координация и партньорство с държавни органи и организации, на които законите възлагат определени задължения, свързани с невата дейност, като запазват своята автономия.

 **Чл.8**. Читалището поддържа отношение на сътрудничество, координация и партньорство с държавни органи и организации, на които законите възлагат определени задължения, свързани с неговата дейност, като запазва своята автономия.

 **Чл. 9.** Читалището може да се сдружава за постигане на своите цели за провеждане на съвместни дейности и инициативи при условията и по реда на ЗНЧ.

  **ГЛАВА ВТОРА**

 **ЦЕЛИ, ДЕЙНОСТИ И ЗАДАЧИ**

 **Чл. 10**. Целите на читалището са да задоволяват потребностите на гражданите, свързани с:

1. Развитие и обогатяване на културния живот, социална и образователна дейност в населените места на община Правец;
2. Поддържа, обогатява и развива народните обичай и традиции;
3. Разширяване на знанията на населението и приобщаването им към ценностите и постиженията на науката, изкуството и културата;
4. Възпитава в дух на демократизъм, родолюбие и утвэрждаване на националната самосъзнание;
5. Осигуряване на достъп до информация.

**Чл. 11.** За постигането на целите по чл.10, читалището извършва основни дейности като:

1. Уреждане и поддържане на общодостъпни библиотека, читалня, като създаване и поддържане на електронни и информационни мрежи;
2. Развиване и подпомагане на любителското художествено творчество;
3. Организиране на школи, курсове,клубове, концерти,чествания, фестивали и младежки дейности;
4. Организиране на изложби във фоайето на читалището;
5. Събиране и разпространение на знания за родния край;
6. Създаване и съхраняване на музейни колекции, съгласно Закона за културното

наследство;

 7. Предоставяне на компютърни и интернет услуги.

**Чл. 12**. Читалището може да развива допълнително стопанска, свързана с

предмета на основната дейност, в съответствие с действащото законодателство, като приходите от нея се използват за постигане на определените от Устава цели и не може да разпределя печалба.

  **Чл. 13.** Читалището няма право да организира или предоставя ползването имуществото за хазартни игри и нощни заведения, за клубове с политически цели, за сбирки на религиозни общности и други дейности, противоречащи ЗНЧ.

  **ГЛАВА ТРЕТА**

 **УПРАВЛЕНИЕ**

 **Чл.14(1)** Членовете на Народно читалище „Васил Ценков 1936” – с. Разлив са индивидуални, колективни и почетни;

  **(2)** Индивидуални са български граждани. Те биват действителни и спомагателни:

 1. Действителни членове са лица навършили 18 години, които плащат редовно определения от Общото събрание членски внос, участват в дейността на читалището и имат право да избират и да бъдат избирани;

 2. Спомагателни членове са лица до 18 години, които нямат право да избират и да бъдат избирани в ръководните органи те имат право на съществен глас.

 **(3)** Колективните членове съдействат за постигане целите на читалището, поддържане и обогатяване на материалната му база. Техен представител може да участва в Общите събрания с право на един глас. Колективните членове могат да бъдат:

 - професионални организации;

 - стопански организации;

 - търговски дружества

 - кооперации и сдружения;

 - културно-просветни и любителски клубове и търговски колективи.

 (4). Почетни членове могат да бъдат български и чужди граждани с особено големи заслуги към читалището. Те могат да посещават Общите събрания и да упражняват право на глас.

 **Чл. 15.** Органи на управление на читалището са:

 1. Общо събрание;

 2.Читалищно настоятелство;

 3. Проверителна комисия.

 **Чл. 16.** Върховен орган на читалището е Общото събрание. То се състои от всички членове на читалището, имащи право на глас.

 **Чл. 17. (1)** Общото събрание има следните компетенции:

 1. Изменя Устава;

 2. избира и освобождава членовете на Читалищното настоятелство, Проверителната комисия и Председателя;

 3. приема вътрешните актове, необходими за организиране на дейността на читалището;

 4. изключва членове на читалището;

 5. определя основните насоки на дейността на читалището;

 6. взема решение за членуване или прекратяване на членство в читалищното сдружение;

 7. приема бюджета на читалището;

 8. приема годишния отчет за 30 март на следващата година;

 9. определя размера на членския внос;

 10. отменя решение на органите на читалището;

 11. взема решение за откриване на клонове на читалището, след съгласуване с общината;

 12. взема решение за прекратяване на читалището;

 13. взема решение за отнасяне до съда на незаконосъобразни действия на ръководството или определени читалищни членове.

 (2) Решенията на Общото събрание са задължителни за другите органи на читалището.

 **Чл. 18.(1).** Редовно Общо събрание на читалището се свиква от Настоятелството най-малко веднъж годишно, като на три години е Отчетно –изборно. Извънредно Общо събрани може да бъде свикано по решение на Настоятелството, по искане на Проверителната комисия или на една трета от членовете на читалището с право на глас. При отказ на Настоятелството да свика извънредно Общо събрание, до 15 дни от постъпване на искането Проверителната комисия или една трета от членовете на читалището с право на глас могат да свикат извънредно Общо събрание от свое име.

 **(2)** Поканата за събранието трябва да съдържа дневни я ред, датата , часът, мястото на повеждане и кой го свиква. Поканата трябва да бъде получена срещу подпис или връчена не по-късно от седем дни, преди датата на провеждане. В същия срок на вратата на читалището и на други общодостъпни места трябва да бъде залепена поканата за събранието.

 **(3)** Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законна, ако на нега присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

 **(4)** Решенията по чл.17 (1) т.1, 4, 10, 11 и12 се вземат с мнозинства най-малко две трети от всички членове. Останалите решения се вземат с мнозинство повече от половината от присъстващите членове.

 **(5)** Две трети от членовете на Общото събрание на читалището могат да предявят иск пред Софийски окръжен съд за отмяна на решение на Общото събрание, ако то противоречи на Закона и Устава.

 **Чл. 19.(1)** Изпълнителен орган на читалището е Настоятелството, което се състои най-малко от трима членове, избрани за срок от три години. Същите да нямат роднински връзки по права и сребърно линия до четвърта степен.

 **(2**) Настоятелството:

 1. Свиква Общото събрание.

 2. Осигурява изпълнението на решенията на Общото събрание.

 3. Подготвя и внася в Общото събрание проект за бюджет на читалището и утвърждава щата му.

 4. Подготвя и внася в Общото събрание отчет за дейността на читалището.

 5. Назначава секретаря на читалището и утвърждава длъжностната му характеристика.

 6. Провежда най-малко 4 /четири/ заседания годишно.

 7. На първо заседание избира заместник-председател и разпределя отговорностите между членовете.

 **(3)** Настоятелството взема решения с мнозинство повече от половината на членовете си.

 **Чл. 20.(1)** Председателят на читалището е член на Настоятелството и се избира от Общото събрание за срок от три години.

 **(2)** Председателят:

 1. Организира дейността на читалището съобразно Закона, Устава и решенията на Общото събрание.

 2. Представлява читалището.

 3. Свиква и ръководи заседанията на Настоятелството и представлява Общото събрание.

 4. Отчита дейността си пред Настоятелството.

 5. Сключва и прекратява трудовите договори със служителите съобразно бюджета на читалището и въз основа решение на настоятелството.

 **Чл. 21.(1)** Секретарят на читалището:

 1. Организира изпълнението на решенията на Настоятелството, включително решенията за изпълнението на бюджета.

 2. Организира текущата основна и допълнителна дейност.

 3. Отговаря за работата на щатния и хонорувания персонал.

 4. Представлява читалището заедно и поотделно с Председателят.

 **Чл. 22.(1)** Проверителната комисия се състои най-малко от трима членове, избрани за срок до 3 (три) години.

 **(2)** Членовете на Проверителната комисия не могат да бъдат лица, които са в трудово правни отношения с читалището или са роднини на членовете на Настоятелството, на Председателят или на Секретаря по права линия, съпрузи, братя, сестри и роднини по сватовство от първа степен.

 **(3)** Проверителната комисия осъществява контрол върху дейността на настоятелството, Председателят или Секретаря на читалището по спазване на Закона, Устава и решенията на Общото събрание.

 **(4)** При констатиране на нарушения Проверителната комисия уведомява Общото събрание на читалището, а при данни за престъпление – органите на прокуратурата.

**Чл.23.** Не могат да бъдат избирани за членове на Настоятелството и на Проверителното комисия, както и назначаване на секретари лица, които са осъждани на лишаване от свобода за умишлени престъпления от общ характер.

**Чл. 24.** Членовете на Настоятелството, включително Председателят и Секретарят, подават декларации за конфликт на интереси при условията и реда на Закона за предотвратяване и разкриване на конфликт на интереси.

  **ГЛАВА ЧЕТВЪРТА**

 **ИМУЩЕСТВО И ФИНАНСИРАНЕ**

 **Чл.25.** Имуществото на читалището се състои от сграда, обзавеждане, предоставени му безвъзмездно от общината за ползване и стопанисване, въз основа на разпоредбите на ЗНЧ, а също така и от дълготрайни материални активи и малоценни материали, подарени на читалището или придобити с негови собствени средства.

 **Чл. 26.** Читалището набира средства от следните източници:

 1. Членски внос.

 2. Културно-просветна и информационна дейност.

 3. Субсидия от държавния и общинския бюджет.

 4. Наеми от движимо и недвижима имущество.

 5. Допълнителна стопанска дейност.

 6. Дарения и завещания.

 7. Такси за участие в курсове, школи и други форми на обучение.

 8. Други приходи.

 **Чл. 27. (1)** Предвидените от държавния и общински бюджет финансови средства за читалищна дейност се разпределят между читалищата от комисия с участието на представител на Община Правец, на всяко читалище от общината и се предоставят на читалището за самостоятелно управление.

 **(2)** С решение на Общинския съвет читалището може да се финансира допълнително над определената по ал.(1) средства от собствени приходи на общината.

 **(3)** Сумите от даренията се изразходват според волята на дарителя или по решение на Настоятелството, ако има изрично изразена вола на дарителя.

 **(4)** Читалищното настоятелство може да награждава изявили се читалищни служители, читалищни деятели и самодейни колективи, допринесли за обогатяването на читалищната дейност и популяризиране името на читалището и общината на регионални и национални конкурси и прегледи.

 **Чл. 28. (1)** Читалищното настоятелство изготвя годишния отчет за приходите и разходите, който се приема от Общото събрание.

 **(2)** Отчетът за изразходваните от бюджета средства, заедно с отчета за дейността се представят в Община Правец.

 **Чл. 29. (1**) Председателят на читалището ежегодно в срок до 10 ноември представя на кмета на общината предложение за дейността на читалището през следващата година.

 **(2)** Годишната програма за развитие на читалищната дейност в Община Правец приета от Общинския съвет, се изпълнява от читалището въз основа на финансово обезпечени договори, сключени с кмета на Общината.

 **(3)** Председателят на читалището представя ежегодно до 31 март пред кмета на общината доклад за осъществените читалищни дейности в изпълнение на програмата по ал.2

 **ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

 **1.** Читалището има кръгъл печат, в средата с разтворена книга, с надпис около нея Народно читалище „Васил Ценков 1936”с. Разлив.

 2. Празник на читалището е 24 май.

 3. Този Устав е приет на редовно общо събрание на читалището, проведено на 11 март 2010 година, съобразено с § 34 от ПЗР на ЗИД на закона на народните читалища, обнародван ДВ бр. 42 от 2009 г. и отменя Устава на читалището приет от общото събрание на 27 март 1997 година.

.

**СПИСЪЧЕН СЪСТАВ НА НАСТОЯТЕЛСТВОТО И ПРОВЕРИТЕЛНАТА КОМИСИЯ**

**Настоятелство:**

1. Наталия Василева Георгиева - председател
2. Галина Павлова Иванова – член
3. Цветомир Милчев Василев - член

**Проверителна комисия:**

1. Петко Иванов Цолов
2. Иванка Тодорова Зеринова
3. Габриела Златкова Симеонова